Diari Oficial de la Generalitat Valenciana


Sumari del DOGV 5862, del 02-10-2008 (2008/11324)

ORDE de 8 de setembre de 2008, de la Conselleria d'Educació, per la qual s'autoritza el centre docent noruec a Espanya de nova creació denominat Costa Blanca Undervisning, a l'Alfàs del Pi (Alacant).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5862

Data del DOGV
:   02-10-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/11944


Data del document
:   08-09-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Alfàs del Pi, l'
    * ensenyament privat
    * ensenyament obligatori
    * ensenyament secundari
    * centre d'ensenyament
    * ensenyament primari

ORDE de 8 de setembre de 2008, de la Conselleria d'Educació, per la qual s'autoritza el centre docent noruec a Espanya de nova creació denominat Costa Blanca Undervisning, a l'Alfàs del Pi (Alacant). [2008/11521]  
L'expedient ha sigut iniciat pel representant de l'entitat Costa Blanca Undervisning, SL, en sol·licitud d'autorització per a l'obertura i funcionament d'un centre docent noruec de nova creació, per a alumnat estranger, denominat Costa Blanca Undervisning, a l'Alfàs del Pi (Alacant).  
Consta en l'expedient el corresponent certificat expedit per la representació diplomàtica noruega acreditada a Espanya, on es constata el compliment dels requisits del país d'origen per a l'autorització plena per a impartir els cursos 1-10 del sistema educatiu noruec.  
L'expedient ha sigut tramitat per la Direcció Territorial d'Educació i consten els informes de la Unitat Tècnica i de la Inspecció Educativa, pel que fa al compliment respectivament del que disposen els articles 5, 6 i 11 i 12, del Reial Decret 806/1993, de 28 de maig (BOE de 23.06.93) sobre règim de centres estrangers a Espanya.  
Vistos la Llei Orgànica 8/1985, de 3 de juliol, reguladora del Dret a l'Educació (BOE de 04.07.1985); la Llei Orgànica 2/2006, de 3 de maig, d'Educació (BOE de 04.05.2006); el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya, i la resta de legislació aplicable.  
Vista la proposta de la Direcció General d'Ordenació i Centres Docents, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Autoritzar l'obertura i funcionament del centre docent estranger de nova creació, en els termes i condicions que a continuació s'especifiquen, amb efectes des de l'inici del curs acadèmic 2008/2009.  
Denominació genèrica del centre: centre privat estranger  
Denominació específica del centre: Costa Blanca Undervisning  
Domicili: c/ Estrela Polar, núm.37  
Localitat: l'Alfàs del Pi (03999)  
Província: Alacant  
Titular: Costa Blanca Undervisning, SL  
Codi: 36038539  
Ensenyances que s'autoritzen i capacitat:   
Currículum Educatiu de Noruega.  
Ensenyances: Educació Primària i Secundària Obligatòria, des de 1r a 10é curs.  
Capacitat màxima autoritzada: 60 alumnes.  
Alumnat autoritzat: alumnat noruec.  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària, segons el que establix l'article octau del Reial Decret 806/1993.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia que es publique en el Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2008/2009.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes des de l'endemà de la notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació, segons corresponga.  
València, 8 de setembre de 2008  
El conseller d'Educació,  
ALEJANDRO FONT DE MORA TURÓN